TEŽIŠČNICE IN TEŽIŠČE TRIKOTNIKA

Naučili ste se načrtovati trikotnike, če poznate dolžine stranic oziroma velikosti notranjih kotov. Naučili ste se o višinah in višinski točki trikotnika, načrtati trikotnik, če je eden od podatkov njegova višina. Naučili ste se določiti središče trikotniku očrtane in včrtane krožnice. Danes se boste naučili še nekaj o težiščnicah in težišču trikotnika

V zvezek zapišite naslov : TEŽIŠČNICE IN TEŽIŠČE TRIKOTNIKA

Najprej si načrtajte poljuben trikotnik, označite mu oglišča in stranice.

Pozorno sledite razlagi na spodnji povezavi. Skupaj z učiteljico načrtujte in zapisujte v zvezek. Razlago po potrebi zaustavite, da boste lahko načrtali kar je potrebno.

<https://www.youtube.com/watch?v=xnlhVnUi2VU>

Ko boste imeli vse načrtano, označeno in zapisano, boste šli naprej na načrtovanje trikotnikov, če je eden od podatkov težiščnica trikotnika.

Pozorno sledite razlagi na spodnji povezavi. Skupaj z učiteljico načrtujte v zvezek. Točno sledite navodilom iz razlage pa bo šlo. Tudi tukaj razlago lahko zaustavite, da načrtate in označite kar je potrebno.

<https://www.youtube.com/watch?v=Ig-4atRk90k>

VSE KAR NAČRTA IN ZAPIŠE UČITELJICA NA POSNETKU MORA BITI TUDI V VAŠEM ZVEZKU.

**Osnovna naloga:**

* učbenik stran 243 naloga 102 (izpišite podatke, skica, označena slika)

**Dodatni nalogi:**

1. V zvezek načrtajte trikotnik s podatki: a=5cm, b=6cm in c=7cm. Temu trikotniku poiščite vse znamenite točke (višinska točka, težišče, središče trikotniku očrtane in središče včrtane krožnice) in ugotovite ali ležijo na isti premici.
2. Učbenik stran 220 naloga 112.

Če se stran v vašem učbeniku ne ujema s tem, poiščite na kazalu Višine in višinska točka. Težiščnice in težišče.

Rešene naloge pošljite do torka, 19. 5., do 17,00 ure.